திருத்தந்தை பிரான்சிஸ் அவர்கள், 2013ம் ஆண்டு மார்ச் 13ம் தேதி, தலைமைப் பணியேற்றார். இரு வாரங்களுக்குப் பின்னர், (மார்ச் 28) Casal del Marmo என்ற பெயருடன், உரோம் நகரில் இயங்கிவரும் வளர் இளம் கைதிகள் இல்லத்தில், புனித வியாழன் மாலைத் திருப்பலியை நிறைவேற்றினார். அங்கு, வளர் இளம் கைதிகள் 12 பேரின் காலடிகளைக் கழுவினார். இச்செய்தியை, அமெரிக்காவின், Los Angeles நகரில் உள்ள வளர் இளம் கைதிகள் கேள்வியுற்றனர். அவர்களில் ஒரு சிலர், திருத்தந்தை பிரான்சிஸ் அவர்களுக்கு மடல்களை அனுப்பி வைத்தனர். தங்களைப் போன்ற வளர் இளம் கைதிகளை மனிதர்களாக மதித்து, அவர்கள் காலடிகளைக் கழுவியத் திருத்தந்தையை எண்ணி, உள்ளம் நெகிழ்ந்து, இளம் கைதிகள் எழுதியுள்ள மடல்களில் இரண்டு இதோ: